༄༅། །རྡོ་རྗེ་གྲོ་ལོད་ཀྱི་བརྒྱུད་འདེབས་
བཞུགས་སོ། །
རྡོ་རྗེ་གྲོ་ལོད་བརྒྱུད་འདེབས་ནི། ཁྱབ་བདག་གདོད་མའི་མགོན་པོ་ཀུན་
ཏུ་བཟང་། །ཡེ་ཤེས་སྒྱུ་མའི་གར་མཁན་རྡོ་རྗེ་སེམས། །རྒྱལ་བའི་རྣམ་
འཕྲུལ་དགའ་རབ་རྡོ་རྗེ་ལ། །གསོལ་བ་འདེབས་སོ་མཆོག་ཐུན་དངོས་
གྲུབ་སྩོལ། །མཁྱེན་རབ་སྤྲུལ་པ་འཇམ་དཔལ་བཤེས་གཉེན་དང་། །བློ་
མཆོག་མངའ་བ་ཤྲི་སེདྷའི་ཞབས། །དངོས་གྲུབ་མཆོག་བརྙེས་ཛྙ་ན་སཱུ་
ཏྲ་ལ། །གསོལ་བ་འདེབས་སོ་མཆོག་ཐུན་དངོས་གྲུབ་སྩོལ། །མཁས་
གྲུབ་ཆེན་པོ་བི་མ་ལ་མི་ཏྲ། །རང་བྱུང་ཆེན་པོ་པདྨ་སམ་བྷ་བ། །ཚོགས་
ཆེན་གཉིས་རྫོགས་རྗེ་འབངས་གྲོགས་གསུམ་ལ། །གསོལ་བ་འདེབས་
སོ་མཆོག་ཐུན་དངོས་གྲུབ་སྩོལ། །འཛམ་གླིང་མཛེས་པའི་རྒྱན་གཅིག་
ཀློང་ཆེན་པ། །སྡེ་གསུམ་ཀློང་དགུའི་རྒྱན་གཅིག་འཇིགས་མེད་གླིང་། །
ཐུབ་བསྟན་ཡོངས་རྫོགས་རྒྱན་གཅིག་ངག་གི་དབང་། །གསོལ་བ་
འདེབས་སོ་མཆོག་ཐུན་དངོས་གྲུབ་སྩོལ། །བླ་མ་སྤྱི་འདུས་རྡོ་རྗེ་གྲོ་བོ་
1

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལོད། །ཡི་དམ་ཡོངས་འདུས་དབང་ཆེན་རྟ་མཆོག་དཔལ། །མཁའ་འགྲོ་
ཀུན་འདུས་པདྨ་གཟི་ལྡན་ལ། །གསོལ་བ་འདེབས་སོ་མཆོག་ཐུན་དངོས་
གྲུབ་སྩོལ། །ཡེ་ཤེས་ཀློང་དགུ་རིག་འཛིན་མཁའ་འགྲོ་གིང༌། །རང་
གདངས་མ་འགགས་རབ་འབྱམས་དཀྱིལ་འཁོར་ལྷ། །རིག་རྩལ་རང་
གྲོལ་དམ་ཅན་ཆོས་སྐྱོང་ལ། །གསོལ་བ་འདེབས་སོ་མཆོག་ཐུན་དངོས་
གྲུབ་སྩོལ། །རྡོ་རྗེའི་གཏོར་བླུགས་ཆོ་གས་རྒྱུད་སྨིན་ཞིང་། །རྩ་བ་ཡན་
ལག་དམ་ཚིག་སྲོག་རྩ་བརྟན། །བསྐྱེད་བཟླས་མཐར་ཕྱིན་ནུས་པའི་
གདེང་ཆེན་ཐོབ། །རྫོགས་པས་ཕྱག་རྒྱའི་ཡེ་ཤེས་མཆོག་འགྲུབ་ཤོག །
།བསད་པའི་
སྲུང་བའི་རྫོགས་བསྟན་ཟློག་པའི་དམག་དཔུང་འཁྲིགས།
མཚོན་ཆས་ལུས་སེམས་ཁ་སྦྱོར་དབྱེ། །མནན་བསྲེག་འཕངས་པས་
དགྲ་བགེགས་ཚར་བཅད་དེ། །ཕྱོགས་ལས་རྣམ་པར་རྒྱལ་བའི་མཐུ་
ཐོབ་ཤོག །རྟ་སྐད་ཐེངས་གསུམ་གཞི་ལམ་འབྲས་བུའི་རྒྱུད། །བསྐྱེད་
དང་རྫོགས་པའི་བསྙེན་སྒྲུབ་རྣམ་བཞི་ལ། །བརྟེན་ནས་རིག་འཛིན་རྣམ་
བཞིའི་ལམ་བསྒྲོད་དེ། །ཟུང་འཇུག་སྐུ་བཞིའི་གོ་འཕང་མྱུར་ཐོབ་ཤོག །
ཅེས་པའང་མ་ཧཱ་ཤྲཱི་སེངྒས་སོ། །
2